ফাহাদ আল হাশমি

ফাহাদ আফদাল আল হাশমি (; জন্ম: ৩১ জুলাই, ১৯৮২) দুবাইয়ে জন্মগ্রহণকারী আমিরাতি ক্রিকেটার।Fahad Alhashmi at Cricinfo সংযুক্ত আরব আমিরাত ক্রিকেট দলের অন্যতম সদস্য তিনি। ফাহাদ আল হাশমি ডানহাতি ব্যাটিং ও ডানহাতি ফাস্ট মিডিয়াম বোলিং করে থাকেন।

 প্রারম্ভিক জীবন 
২০০৫ সাল থেকে সংযুক্ত আরব আমিরাত দলের পক্ষে খেলছেন।Fahad Alhashmi at CricketArchive ২০০৫ সালের আইসিসি আন্তঃমহাদেশীয় কাপের সেমি-ফাইনালে আয়ারল্যান্ড দলের বিপক্ষে প্রথম খেলেন। তারপর ২০০৬ সালে নামিবিয়া, ২০০৭ সালে বারমুদা ও ২০০৮ সালে ঐ একই প্রতিযোগিতার চার খেলায় অংশ নেন।First-class matches played by Fahad Alhashmi at CricketArchive মার্চ, ২০০৮ সালে ইংল্যান্ডের কাউন্টি ক্রিকেট দল এসেক্স, ল্যাঙ্কাশায়ার ও ইয়র্কশায়ারের বিপক্ষে দলের হয়ে খেলেন।Other matches played by Fahad Alhashmi  at CricketArchive

 খেলোয়াড়ী জীবন 
২০০৮ সালের এশিয়া কাপে বাংলাদেশ দলের বিপক্ষে তার একদিনের আন্তর্জাতিকে অভিষেক ঘটে।ODIs played by Fahad Alhashmi  at CricketArchive এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ফাহাদসহ ১৫-সদস্যের চূড়ান্ত তালিকা প্রকাশ করে।

 তথ্যসূত্র 

বিষয়শ্রেণী:আমিরাতি ক্রিকেটার
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার